NATOning Yevropadagi Birlashgan qurolli kuchlari qo‘mitasi qo‘mondoni Kertis Skaparottining hisoblashicha, Rossiya Afg‘onistondagi «Tolibon» radikal harakatini qo‘llab-quvvatlab kelmoqda. «Men keyingi vaqtlarda bu hudduda Rossiyaning ta’siri o‘sayotganini ko‘rmoqdaman, hatto «Tolibon»ga qurol yetkazib berilayotgan bo‘lishi ehtimoli katta», degan u. Shu bilan birga amerikalik general bu so‘zlariga dalil keltirmagan. Ayni vaqtda Afg‘onistonda alyansning 13 ming nafar harbiysi joylashgan. Bundan oldinroq Rossiya TIV tolibonlar bilan aloqalar ular bilan Afg‘onistonda tinchlik o‘rnatish bo‘yicha muzokaralar bilan bog‘liqligi aytilgandi.